Document ID: 32005D0339

KOMISIJAS LĒMUMS
(2005. gada 25. aprīlis),
ar ko groza Lēmumu 2003/526/EK attiecībā uz klasiskā cūku mēra kontroles pasākumiem Francijā
(izziņots ar dokumenta numuru K(2005) 1249)
(Dokuments attiecas uz EEZ)
(2005/339/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
tā kā:
(1)
Atsaucoties uz klasiskā cūku mēra uzliesmojumiem dažās dalībvalstīs, tika pieņemts Komisijas 2003. gada 18. jūlija Lēmums 2003/526/EK par aizsardzības pasākumiem pret klasisko cūku mēri dažās dalībvalstīs (2). Ar minēto lēmumu noteica dažus klasiskā cūku mēra papildkontroles pasākumus.
(2)
Francija ir informējusi Komisiju par minētās slimības neseno izplatīšanos savvaļas cūku populācijā Francijas Ziemeļvogēzu apgabalā. Ņemot vērā epidemioloģisko informāciju, ir lietderīgi veikt grozījumus attiecībā uz Francijas un Vācijas apgabaliem, kuros piemēro slimības kontroles pasākumus.
(3)
Tādēļ attiecīgi jāgroza Lēmums 2003/526/EK.
(4)
Šajā lēmumā paredzētie pasākumi ir saskaņā ar Barības ķēdes un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/526/EK pielikuma I daļas 2. punktu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2005. gada 25. aprīlī

Labels: 20
18
6